9. Uraania sisältävät ammukset kieltävä kansainvälinen sopimus (äänestys) 
- Ennen äänestystä:
Stefano Zappalà
PPE-DE-ryhmän puolesta. - (IT) Arvoisa puhemies, hyvät parlamentin jäsenet, haluaisin oman PPE-DE-ryhmäni puolesta ilmoittaa, että kannatamme kyseistä muiden ryhmien jättämää päätöslauselmaesitystä, toisin sanoen PPE-DE-ryhmä hyväksyy sen sanamuodon kokonaisuudessaan.
Puhemies
(FR) Olen iloinen tämän kuullessani. Se tarkoittaa sitä, että kuuden poliittisen ryhmän, mukaan lukien PPE-DE-ryhmä, jättämä yhteinen päätöslauselmaesitys korvaa kaikki aihetta koskevat päätöslauselmaesitykset, esitystä lukuun ottamatta.
